ອົງການໄອຍະການປະຊາຊົນສູງສຸດ, ມີຄະນະນຳອົງການໄອຍະການປະຊາຊົນພາກກາງ, ພະນັກງານຫຼັກແຫຼ່ງອົງການໄອຍະການປະຊາຊົນພາກກາງ, ຕາງໜ້າກົມຈັດຕັ້ງ-ພະນັກງານ ອົງການໄອຍະການປະຊາຊົນສູງສຸດ, ຕາງໜ້າຄະນະຈັດຕັ້ງ ນວ, ຕາງໜ້າສະພາປະຊາຊົນ ນວ, ຕາງໜ້າສານປະຊາຊົນ ນວ, ຕາງໜ້າພະແນກຍຸຕິທຳ ນວ, ຕາງໜ້າ ປກສ ນະຄອນຫຼວງວຽງຈັນ ແລະ ພະນັກງານທີ່ຖືກສັບຊ້ອນ, ແຕ່ງຕັ້ງໃນຄັ້ງນີ້ ເຂົ້າຮ່ວມຢ່າງພ້ອມພຽງ. ໃນພິທີດັ່ງກ່າວ ທ່ານ ຄຳນຸທອນ ສູນວິເລີດ ຮອງປະທານກວດກາພັກ ຮອງຫົວໜ້າກົມຕັ້ງ-ພະນັກງານ ອົງ ການໄອຍະການປະຊາຊົນສູງສຸດ ໄດ້ຂຶ້ນຜ່ານຂໍ້ຕົກລົງຂອງຫົວໜ້າອົງການໄອຍະການປະຊາຊົນສູງສຸດ ວ່າດ້ວຍພະນັກງານຂັ້ນການນຳ, ຂັ້ນພະແນກ ແລະ ຂັ້່ນວິຊາການ ລວມທັງໝົດ 6 ທ່ານ. ໃນໂອກາດດັ່ງກ່າວ ປະທານພິທີ ກໍໄດ້ໃຫ້ກຽດກ່າວໂອ້ລົມ ໂດຍໄດ້ຍົກໃຫ້ເຫັນວ່າ ການປະກາດການຈັດຕັ້ງໃນຄັ້ງນີ້ ເປັນວຽກງານປົກກະຕິ ເປັນໄປຕາມແນວທາງການຈັດຕັ້ງຂອງພັກ ເປັນການຈັດຕັ້ງປະຕິບັດຕາມການຕົກລົງຂອງຄະນະປະຈຳພັກ ຄະນະບໍລິຫານງານພັກ ກອງປະຊຸມຄະນະກຳມະການໄອຍະການປະຊາ ຊົນສູງສຸດ ກໍຄື ເປັນການຈັດຕັ້ງຜັນຂະຫຍາຍຜົນສຳເລັດຂອງກອງປະຊຸມໃຫຍ່ສະມາຊິກພັກ ອົງຄະນະພັກອົງ ການໄອຍະການປະຊາຊົນສູງສຸດ ຄັ້ງທີ V ຕາມທິດກ້າວໜ້າ, ທັນສະໄໝ ແລະ ວິທະຍາສາດ ບົນພື້ນຖານການກໍາແໜ້ນລັດທິມາກ-ເລນິນ, ແນວຄິດ ໄກສອນ ພົມວິຫານ ກ່ຽວກັບວຽກງານໄອຍະການປະຊາຊົນ, ຈັດຕັ້ງຜັນຂະຫຍາຍວາລະແຫ່ງຊາດວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະ ກິດ-ການເງິນ, ການແກ້ໄຂບັນຫາຢາເສບຕິດ ເຂົ້າສູ່ວຽກງານໄອຍະການປະຊາຊົນ, ການປັບປຸງອົງການໄອຍະການປະຊາຊົນ ໃຫ້ປອດໃສ ເຂັ້ມແຂງ ໜັກແໜ້ນ, ເພີ່ມທະວີການຕິດຕາມກວດກາການປະຕິບັດກົດໝາຍ, ການຕິດຕາມກວດກາທົ່ວໄປ, ການດໍາເນີນຄະດີປົກຄອງ ແລະ ການຕິດຕາມກວດກາຂອງອົງການໄອຍະການປະ ຊາຊົນ ທີ່ເປັນໜ້າທີ່ການເມືອງອັນໃໝ່ທີ່ຕ້ອງພ້ອມກັນບຸກບືນຈັດຕັ້ງປະຕິບັດ ມີຜົນສໍາເລັດ, ປະຕິບັດກົນໄກປະສານສົມ ທົບກັບອົງການສືບ ສວນ-ສອບສວນຂອງເຈົ້າໜ້າທີ່ຕຳຫຼວດ, ພາສີ, ປ່າໄມ້ດ້ວຍການສ້າງນິຕິກຳ, ການສ້າງປື້ມຄູ່ມື ຊຶ່ງຈະປະກອບ ສ່ວນສໍາຄັນເຂົ້າໃນການພັດທະນາວຽກງານອົງການໄອຍະການປະຊາຊົນ, ຍົກສູງຄຸນນະພາບ ໃນການຕິດຕາມກວດກາການປະຕິບັດກົດໝາຍ ນຳເອົາຜູ້ກະທຳຜິດມາດຳເນີນຄະດີ ສັ່ງຟ້ອງຂຶ້ນສານຕັດສີນ ຖືກຕ້ອງ ເປັນທຳ ເຮັດໃຫ້ສັງຄົມມີຄວາມສະຫງົບ ມີຄວາມເປັນລະບຽບຮຽບຮ້ອຍ ເສດຖະກິດຂະຫຍາຍຕົວຕໍ່ເນື່ອງ ປະເທດຊາດຈະ ເລີນກ້າວໜ້າ ຢ່າງບໍ່ຢຸດຢັ້ງ.